Крымскі фронт

Кры́мскі фронт — адзін з франтоў РСЧА падчас Вялікай Айчыннай вайны.

 Гісторыя 
Утвораны 28 студзеня 1942 года шляхам падзелу Каўказскага фронту і уключэннем у яго армій, якія знаходзіліся на Керчанскім і Таманскім паўвостраве, ў раене Краснадара, а таксама ў аператыўным падпарадкаванні знаходзіліся іншыя сілы.

Крымскаму фронту паставілі задачу дапамагаць войскам Севастопальскага абарончага раёна, нанесці ўдар на Карасубазар (Белагорск) і стварыць пагрозу выхаду ў тыл войскаў праціўніка, якія блакавалі Севастопаль.

У перыяд 27 лютага — 13 красавіка 1942 года войскі Крымскага фронту тройчы пераходзілі ў наступленне, але значных вынікаў не дасягнулі. Пасля малаважнага прасоўвання яны вымушаны былі перайсці да абароны.

З 21 красавіка 1942 года Крымскі фронт увайшоў ў склад войскаў Паўночна-Каўказскага напрамку.

Чарнаморскі флот, Азоўская ваенная флатылія, Севастопальскі абарончы раён і Паўночна-Каўказская ваенная акруга былі выведзены з падпарадкавання камандуючага войскамі фронту.

8 мая 11-я нямецкая армія перайшла ў наступленне на Керчанскім паўвостраве і 16 мая авалодала Керччу (Гл. Аперацыя «Паляванне на дроф»). Войскі Крымскага фронту вымушаны былі эвакуіравацца на Таманскі паўвостраў. Некаторыя злучэнні не змаглі пакінуць Крым, занялі Аджымушкайскія каменяломні і да канца кастрычніка 1942 года вялі барацьбу з праціўнікам, не маючы запасаў ежы, вады, медыкаментаў, зброі і боепрыпасаў.

Агульныя страты РСЧА за час дэсантнай аперацыі склалі больш за 300 тыс. чал, у тым ліку каля 170 тысяч палонных, а таксама значная колькасць цяжкага ўзбраенняБешанов В. В. Год 1942 — «учебный» — Мн.: Харвест, 2003. Паражэнне дэсанту цяжка адбілася на лёсе абложанага Севастопаля і палегчыла вермахту летні наступ на Каўказ.

19 мая 1942 года Крымскі фронт быў расфармаваны, а яго войскі перададзеныя Паўночна-Каўказскага фронту.

 Склад 
 44-я армія
 47-я армія
 51-я армія
 ВПС Каўказскага фронту
У аператыўным падпарадкаванні:
 Севастопальскі абарончы раён
 Чарнаморскі флот
 Азоўская ваенная флатылія
 Керчанская ваенна-марская база
 Паўночна-Каўказская ваенная акруга

 Камандаванне 
Камандуючы:
 генерал-лейтэнант Д. Ц. Казлоў (увесь перыяд)
Член Ваеннага савета:
 дывізіённы камісар  (увесь перыяд)
Начальнікі штаба:
 генерал-маёр Ф. І. Талбухін (студзень — сакавік 1942 г.)
 генерал-маёр  (сакавік — май 1942)

 Спасылкі 
 Крымскі фронт
 «Гнілая пазіцыя» генерала Мехліса 

Катэгорыя:Узброеныя сілы СССР
Крымскі фронт